Campws y Graig, Heol Sandy, Pwll, Llanelli, SA15 4DN
O fewn yr Hwb ceir ystod o swyddogaethau cefnogi dysgwyr megis mentoriaid dysgwyr, swît gyrfaoedd, help gyda datblygu llythrennedd a rhifedd a'r uned dderbyn. I fyny'r grisiau ceir ardal gymdeithasol i'r myfyrwyr ymlacio ynddi, sydd nesaf at Siop Goffi Starbucks a Llyfrgell y campws sy'n cynnwys ystod gynhwysfawr o lyfrau, cylchgronau, papurau, newyddiaduron a chyfarpar TG.
Ceir ymdeimlad gwych o gymuned a bywiogrwydd yn y Graig, sy'n deillio o gyfuniad o fyfyrwyr brwdfrydig yn astudio gwahanol ddisgyblaethau. Cânt eu meithrin, maent yn derbyn gofal a chânt eu harwain gan aelodau o staff ymroddgar a phrofiadol sy'n eu helpu i gyrraedd eu potensial llawn, gan eu galluogi i symud ymlaen i'r cam nesaf yn eu haddysg, boed hynny mewn coleg, mewn prifysgol, mewn swydd neu mewn hunangyflogaeth.
Mae'r campws hefyd yn gartref i'r rhaglen Rhagoriaeth Academaidd a Diwylliannol (ACE) ar gyfer myfyrwyr Safon Uwch mwy galluog a thalentog a'r Academi Chwaraeon sy'n darparu cyfleoedd chwaraeon o lefel cyfranogiad i lefel ryngwladol i ddynion a menywod mewn ystod o gampau. Ceir yno gyfleusterau arbenigol i gefnogi addysg, dysgu a hyfforddiant mewn nifer o Feysydd Cwricwlwm. Mae'r rhain yn cynnwys:
swît dadansoddi chwaraeon, dwy gampfa a swît ffitrwydd â chyfarpar hyfforddi modern;
maes ymarfer chwaraeon pob tywydd o safon ryngwladol a thair llain laswellt;
salonau trin gwallt a harddwch gwych, sy'n cynnwys sba;
labordai gwyddoniaeth a chyfrifiadura â'r cyfarpar angenrheidiol.
Mae gan bob ystafell ddosbarth y dechnoleg wifi angenrheidiol ar gyfer dysgu. Y campws yw'r brif ganolfan ar gyfer cyrsiau Uwch Gyfrannol a Safon Uwch yn ogystal â mynediad i addysg uwch, diwydiannau creadigol, chwaraeon, gwasanaethau cyhoeddus, peirianneg, cyfrifiadura, hamdden a thwristiaeth, busnes, iechyd a gofal cymdeithasol, celf a dylunio a gwallt a harddwch.
Heol Ffynnon Job, Caerfyrddin, SA31 3HY
Pibwrlwyd, Caerfyrddin, SA31 2NH
Mae Pibwrlwyd yn gampws cyfeillgar mewn lleoliad gwledig ar gyrion tref farchnad Caerfyrddin sydd hefyd yn ganolfan fasnachol ar gyfer ardal fawr a ffyniannus. Mae'r campws yn gartref i ystod eang o bynciau cwricwlwm sy'n rhychwantu addysg bellach ac addysg uwch. Ar y campws mae'r prif weithgareddau yn cynnwys Celf a Dylunio, Gwyddor Anifeiliaid, Peirianneg Fodurol, Busnes a Rheolaeth, Arlwyo a Lletygarwch, Astudiaethau Ceffylau, Hyfforddi Athrawon a Nyrsio Milfeddygol. Caiff yr holl weithgareddau eu cefnogi'n dda gan adnoddau a chyfleusterau sy'n cynnwys: